ประกาศคณะกรรมการกํากับตลาดทุนที่ ทจ. 15/2566เรื่อง การขออนุญาตและการอนุญาตให้เสนอขายตราสารหนี้ที่ออกใหม่ต่อบุคคลในวงจํากัด และการเสนอขายหุ้นกู้แปลงสภาพต่อบุคคลที่มีลักษณะเฉพาะ(ฉบับที่ 3)\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 วรรคสอง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 35 แห่งพระราชบัญญัติหลักทรัพย์และตลาดหลักทรัพย์พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ 1 ให้เพิ่มบทนิยามคําว่า "บริษัทจดทะเบียน" และ "บริษัทในไลฟ์เอ็กซ์เช้นจ์" ระหว่างบทนิยามคําว่า "ตราสารแห่งหนี้" และคําว่า "กองทรัสต์" ในข้อ 2 แห่งประกาศคณะกรรมการกํากับตลาดทุน ที่ ทจ. 16/2565 เรื่อง การขออนุญาตและการอนุญาตให้เสนอขายตราสารหนี้ที่ออกใหม่ต่อบุคคลในวงจํากัด และการเสนอขายหุ้นกู้แปลงสภาพต่อบุคคลที่มีลักษณะเฉพาะ ลงวันที่ 23 กันยายน พ.ศ. 2565""บริษัทจดทะเบียน" หมายความว่า บริษัทที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย แต่ไม่รวมถึงบริษัทในไลฟ์เอ็กซ์เช้นจ์"บริษัทในไลฟ์เอ็กซ์เช้นจ์" หมายความว่า บริษัทมหาชนจํากัดที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย ซึ่งตลาดหลักทรัพย์แห่งประเทศไทยกําหนดให้มีการซื้อขายหุ้นของบริษัทในตลาดหลักทรัพย์ไลฟ์เอ็กซ์เช้นจ์"ข้อ 2 ให้ยกเลิกความในข้อ 11 แห่งประกาศคณะกรรมการกํากับตลาดทุนที่ ทจ. 16/2565 เรื่อง การขออนุญาตและการอนุญาตให้เสนอขายตราสารหนี้ที่ออกใหม่ต่อบุคคลในวงจํากัด และการเสนอขายหุ้นกู้แปลงสภาพต่อบุคคลที่มีลักษณะเฉพาะลงวันที่ 23 กันยายน พ.ศ. 2565 และให้ใช้ความต่อไปนี้แทน"ข้อ 11 การเสนอขายหุ้นกู้แปลงสภาพและหุ้นรองรับโดยบริษัทจดทะเบียนหรือบริษัทในไลฟ์เอ็กซ์เช้นจ์ตามประกาศนี้ นอกจากกรณีที่กําหนดตามข้อ 10 แล้ว หากปรากฏข้อเท็จจริงที่มีลักษณะทํานองเดียวกับเหตุอันควรสงสัยตามข้อ 7 แห่งประกาศคณะกรรมการกํากับตลาดทุน ที่ ทจ. 28/2565 เรื่อง การอนุญาตให้บริษัทจดทะเบียนเสนอขายหุ้นที่ออกใหม่ต่อบุคคลในวงจํากัด ลงวันที่ 28 ธันวาคม พ.ศ. 2565 โดยอนุโลม สํานักงานอาจสั่งยกเลิกการอนุญาตให้บริษัทดังกล่าวเสนอขายหุ้นกู้แปลงสภาพที่ออกใหม่และหุ้นรองรับในส่วนที่ยังไม่ได้เสนอขายได้"ข้อ 3 ให้เพิ่มความต่อไปนี้เป็นวรรคสองของข้อ 78 แห่งประกาศคณะกรรมการกํากับตลาดทุน ที่ ทจ. 16/2565 เรื่อง การขออนุญาตและการอนุญาตให้เสนอขายตราสารหนี้ที่ออกใหม่ต่อบุคคลในวงจํากัด และการเสนอขายหุ้นกู้แปลงสภาพต่อบุคคลที่มีลักษณะเฉพาะลงวันที่ 23 กันยายน พ.ศ. 2565"ความในวรรคหนึ่งมิให้นํามาใช้บังคับกับการเสนอขายหุ้นกู้แปลงสภาพที่ออกใหม่และหุ้นรองรับต่อผู้ถือหุ้นของบริษัทในไลฟ์เอ็กซ์เช้นจ์"ข้อ 4 ให้เพิ่มความต่อไปนี้เป็นวรรคสองของ (1) ในข้อ 1 ของส่วนที่ 2 หุ้นกู้แปลงสภาพ ในภาคผนวก 2 หลักเกณฑ์เพิ่มเติมในการอนุญาต และเงื่อนไขเพิ่มเติมภายหลังการอนุญาตสําหรับการอนุญาตให้เสนอขายตราสารหนี้ที่ออกใหม่ต่อบุคคลในวงจํากัด และการเสนอขายหุ้นกู้แปลงสภาพต่อบุคคลที่มีลักษณะเฉพาะ ท้ายประกาศคณะกรรมการกํากับตลาดทุนที่ ทจ. 16/2565 เรื่อง การขออนุญาตและการอนุญาตให้เสนอขายตราสารหนี้ที่ออกใหม่ต่อบุคคลในวงจํากัด และการเสนอขายหุ้นกู้แปลงสภาพต่อบุคคลที่มีลักษณะเฉพาะลงวันที่ 23 กันยายน พ.ศ. 2565"กรณีที่ผู้ได้รับอนุญาตเป็นบริษัทในไลฟ์เอ็กซ์เช้นจ์ ให้ปฏิบัติตามเงื่อนไขที่กําหนดในวรรคหนึ่งสําหรับบริษัทจดทะเบียน"ข้อ 5 ประกาศนี้ให้ใช้บังคับตั้งแต่วันที่ 16 กันยายน พ.ศ. 2566 เป็นต้นไปประกาศ ณ วันที่ 5 กันยายน พ.ศ. 2566(นายธวัชชัย พิทยโสภณ)รองเลขาธิการรักษาการแทนเลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน